**Hjemsendelse med løn i henhold til trepartsaftalen om midlertidig lønkompensation**

Da vi er ekstraordinært hårdt økonomisk ramt som følge af covid-19/coronavirus hjemsendes du med løn i perioden fra [DATO – DATO]. Hjemsendelsen sker som alternativ til afskedigelse, som ellers havde været nødvendigt.

I henhold til trepartsaftalen, som vil blive vedtaget ved lov, er du forpligtet til at anvende ferie, feriefridage og/eller optjent afspadsering på i alt 5 dage i lønkompensationsperioden. Hvis du har ferie, feriefridage eller afspadsering til gode, som kan dække de 5 dage, trækker vi dem derfor.

Såfremt du ikke har ferie, feriefridage og/eller afspadsering til gode svarende til 5 dage, skal du holde tjenestefri uden løn eller anvende feriedage fra det nye ferieår. Du bedes nedenfor angive, hvordan du ønsker, at de 5 dage – eller det mindre antal dage, du mangler – skal afholdes.

\_\_\_ feriedage fra det nye ferieår

\_\_\_ dage tjenestefrihed uden løn

Bemærk at du ikke må arbejde, mens du er hjemsendt i lønkompensationsperioden, men at du kan blive kaldt retur på arbejdet med dags varsel, såfremt der skulle opstå pludselig sygdom eller mangel på arbejdskraft.

Det bemærkes i øvrigt, at såfremt forholdene ændrer sig forud for hjemsendelsesperiodens ophør, kan hjemsendelsen kaldes tilbage, hvorefter du igen vil være forpligtet til at møde på arbejde med dags varsel.

[Såfremt du ikke har mulighed for at udskrive og underskrive vedlagte dokument, kan du returnere bekræftelse på modtagelse pr. mail sammen med din eventuelle stillingtagen til afholdelse af de 5 dage, jf. ovenstående.]

[STED, DATO]

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_​​\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ARBEJDSGIVERS NAVN] ​​​[MEDARBEJDERS NAVN]

​​​​